PM รูดติดฟลอร์! ผิดหวังงบ Q2 กำไรวูบหนัก 60%
PM รูดติดฟลอร์! คาดนักลงทุนผิดหวังงบ Q2 กำไรวูบหนัก 60% มาที่ 37.63 ลบ. เหตุต้นทุน-ค่าใช้จ่ายพุ่ง
PM รูดติดฟลอร์! ผิดหวังงบ Q2 กำไรวูบหนัก 60% มาที่ 37.63 ลบ. เหตุต้นทุน-ค่าใช้จ่ายพุ่ง
11 ส.ค. 2564

ผู้สื่อข่าวรายงานว่า วันนี้(11ส.ค.64) ราคาหุ้นบริษัท พรีเมียร์ มาร์เก็ตติ้ง จำกัด (มหาชน)  หรือ PM ณ เวลา 16.09 น. อยู่ที่ระดับ 10.10 บาท ลบ 4.30 บาท หรือ 29.86% ด้วยมูลค่าซื้อขาย 540.42 ล้านบาท  ราคาร่วงต่ำสุดของวัน  Floor ที่ระดับ 10.10 บาท คาดขายทำกำไรราคาขึ้นแรงและผิดหวังงบไตรมาส 2 ลดลง

บริษัท พรีเมียร์ มาร์เก็ตติ้ง จำกัด (มหาชน)  หรือ PM รายงานผลการดำเนินงานงวดไตรมาส 2 และงวดครึ่งปีแรกของปี 2564 มีกำไรสุทธิ ดังนี้

โดยผลการดำเนินงานลดลงต้นทุนในการจัดจำหน่ายในงวด มีจำนวน 131.7 ล้านบาท เพิ่มขึ้นจากงวดเดียวกันของปีก่อน35.6 ล้านบาท โดยมีอัตราต้นทุนในการจัดจำหน่ายต่อรายได้จากการขายอยู่ที่ร้อยละ12.5 เพิ่มขึ้นจากงวดเดียวกันของปีก่อนในอัตราร้อยละ 2.9 ซึ่งมาจากค่าโฆษณาเพิ่มขึ้น 23.8 ล้านบาทของธุรกิจจัดจำหน่ายสินค้าอุปโภคบริโภคทั้งในประเทศและต่างประเทศ
ค่าใช้จ่ายส่งเสริมการขายเพิ่มขึ้น 6.3 ล้านบาท ค่าใช้จ่ายเกี่ยวข้องกับพนักงานเพิ่มขึ้น 3.3 ล้านบาท ค่าขนส่งเพิ่มขึ้น 1.5 ล้านบาท ค่าใช้จ่ายโครงการศูนย์กระจายสินค้าเพิ่มขึ้น 0.9 ล้านบาทเป็นหลัก
อย่างไรก็ตามบริษัทยังประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 30 มิ.ย. 2564 เป็นเงินสด 0.15 บาทต่อหุ้น กำหนดขึ้นเครื่องหมาย XD วันที่ 25 ส.ค. 2564 และกำหนดจ่ายเงินปันผล 8 ก.ย. 2564